**POSKUSI V KEMIJI 8. razred Sonja Najman Vedenik**

 kontakt:**sonja.najman-vedenik@os-dob.si**

**Pozdravljena učenka, pozdravljen učenec!**

V nadaljevanju ti bom podala navodila za **samostojno delo**.

V kolikor imaš težave, nečesa ne razumeš, ne znaš rešiti ali ne najdeš, prosim, da mi pišeš na zgornji elektronski naslov (mail). Ti bom odgovorila v najkrajšem možnem času.

**Želim ti uspešno delo!**

**POK – 8. razred**

**Nekateri še vedno niste opravili dela iz prvega in drugega tedna. Vem, da je to izbirni predmet, vendar si beležim vaše delo in ga bom na koncu seveda ovrednotila.**

**Hvala tistim, ki so delo že opravili, saj že zbiram prav luštno zbirko lepih izdelkov. ☺**

**3. teden – Samostojno raziskovanje**

Ta teden imate nalogo, da poiščete **3 (ali več) NENEVARNE poskuse**, ki se jih da izvajati doma. Torej, da imate doma vse sestavine in da nikogar ne ogrožate. Predvsem so to poskusi za majhne otroke.

Želim, da mi na mail napišete, katere poskuse ste našli. Najboljše bo, če:

* mi kopirate povezavo, kjer ste poskus našli
* ali cel poskus prepišete
* ali slikate stran v knjigi, kjer ste ga našli
* ali, če je ideja bolj ali manj vaša, mi v podrobnosti napišete, kakšen poskus boste izvedli.

Od vseh poskusov bom izbrala enega, katerega boste **doma izvedli** (lahko tudi več njih, če bodo dobri, seveda), se posneli in bomo poslali posnetke učencem nižjih razredov, ali še komu (ki mu želite poslati), da jih **razveselimo, sprostimo in prinesemo malce kemije** v vsakdanje (zaprto) življenje. ☺

**Nič od tega se ne bo zgodilo v naslednjem tednu, torej, trenutno samo IŠČETE DOBRE POSKUSE.**

Rok za oddajo idej je do PETKA.

**Tisti, ki pa mi še dolgujete stare naloge, pa imate čas do ponedeljka, do 12.00.**

**Prijetno raziskovanje želim!**